Προϊόντα και υπηρεσίες το 2014

α) Κώδικες δικτύου: δύο γνώμες σχετικά με κώδικες δικτύου (Ηλεκτρική ενέργεια: κώδικας δικτύου για συνδέσεις συνεχούς ρεύματος υψηλής τάσης και μονάδες πάρκων παραγωγής συνεχούς ρεύματος και κώδικας δικτύου για την εξισορρόπηση ηλεκτρικής ενέργειας). Τρεις συστάσεις σχετικά με κώδικες δικτύου (Ηλεκτρική ενέργεια: κώδικας δικτύου για τη μελλοντική κατανομή χωρητικότητας και κώδικας δικτύου για συνδέσεις συνεχούς ρεύματος υψηλής τάσης και μονάδες πάρκων παραγωγής συνεχούς ρεύματος. Αέριο: κώδικας δικτύου για τους κανόνες διαλειτουργικότητας και ανταλλαγής δεδομένων). β) Δεκαεννέα γνώμες σχετικά με τα ENTSO: κατευθυντήρια οδηγία του ENTSO-E σχετικά με την ανάλυση κόστους-οφέλους που αφορά έργα ανάπτυξης δικτύων· γνώμη σχετικά με την πρόβλεψη επάρκειας του ENTSOG για τον χειμώνα 2013/14· γνώμη σχετικά με την πρόταση για τη λειτουργία της κεντρικής πλατφόρμας για τη διαφάνεια των πληροφοριών του ENTSO-E· γνώμη σχετικά με τη μεθοδολογία ανάλυσης κόστους-οφέλους του ENTSOG· γνώμη σχετικά με την έκθεση προβλέψεων του ENTSO-E για τον χειμώνα 2013/14 και την επισκόπηση του καλοκαιριού 2013· γνώμη σχετικά με το καταστατικό επί τη βάσει των προτεινόμενων τροποποιήσεων των άρθρων της ένωσης ENTSOG· γνώμη σχετικά με τα εθνικά δεκαετή σχέδια ανάπτυξης ηλεκτρικών δικτύων σύμφωνα με το άρθρο 8, παράγραφος 11, του κανονισμού (ΕΚ) αριθ. 714/2009 (TYNDP)· γνώμη σχετικά με την κατάλληλη κλίμακα των τελών μεταφοράς που καταβάλλουν οι παραγωγοί ηλεκτρικής ενέργειας· γνώμη σχετικά με την ετήσια έκθεση για το 2013 του ENTSOG· γνώμη σχετικά με το σχέδιο υλοποίησης 2015-2017 από τον ENTSO-E του χάρτη πορείας έρευνας και ανάπτυξης για την περίοδο 2013-2022· γνώμη σχετικά με την ετήσια έκθεση για το 2013 του ENTSO-E· γνώμη σχετικά με την πρόβλεψη επάρκειας του ENTSOG για το καλοκαίρι του 2014· γνώμη σχετικά με την έκθεση προβλέψεων για το καλοκαίρι του 2014 του ENTSO-E και επισκόπηση του χειμώνα 2013/2014· γνώμη σχετικά με την υλοποίηση επενδύσεων σε δίκτυα μεταφοράς ηλεκτρικής ενέργειας· γνώμη σχετικά με την κλίμακα ταξινόμησης συμβάντων του ENTSO-E — μεθοδολογία 2014· γνώμη σχετικά με το ετήσιο πρόγραμμα εργασίας για το 2015 του ENTSOG· γνώμη σχετικά με την πρόβλεψη επάρκειας του ENTSOG για τον χειμώνα 2014/15· γνώμη σχετικά με το σχέδιο προγράμματος εργασίας για το 2014-2015 του ENTSO-E· γνώμη σχετικά με το σχέδιο ENTSO-E SOAF (Scenario Outlook and Adequacy Forecast) για την περίοδο 2014-2030. γ) Μία απόφαση σχετικά με το αίτημα επένδυσης, συμπεριλαμβανομένου αιτήματος διασυνοριακής κατανομής κόστους για το έργο κοινού ενδιαφέροντος αριθ. 8.5 «Διασύνδεση αερίου Πολωνίας-Λιθουανίας». δ) Έγγραφα σχετικά με τον κανονισμό REMIT: μηχανισμοί για την ανταλλαγή πληροφοριών, εγχειρίδιο παρακολούθησης της αγοράς, απαιτήσεις για την καταχώριση των καταγεγραμμένων μηχανισμών αναφοράς, εγχειρίδιο χρήστη για την αναφορά συναλλαγών, εγχειρίδιο διαδικασιών, προτύπων και ηλεκτρονικών μορφότυπων για την αναφορά στοχείων, κατάσταση οργανωμένων αγορών. ε) Μια κοινή έκθεση ACER-CEER για την παρακολούθηση της αγοράς [άρθρο 11 του κανονισμού (ΕΚ) αριθ. 713/2009] δημοσιεύθηκε στις 22 Οκτωβρίου και παρουσιάστηκε στις Βρυξέλλες. στ) Τον Ιανουάριο δημοσιεύθηκε η (ετήσια) επισκόπηση της κατάστασης των περιφερειακών πρωτοβουλιών (Regional Initiatives Status Review) για το 2013. Δημοσιεύθηκαν δύο ηλεκτρονικές εκθέσεις προόδου για περιφερειακές πρωτοβουλίες για το αέριο (Gas Regional Initiatives — GRIs) και δύο ηλεκτρονικές εκθέσεις προόδου για περιφερειακές πρωτοβουλίες για την ηλεκτρική ενέργεια (Electricity Regional Initiatives — ERIs). ζ) Στις 10 Ιουνίου 2014 πραγματοποιήθηκε στη Λιουμπλιάνα το 3ο ετήσιο συνέδριο του Οργανισμού με τίτλο «REMITage: The age of REMIT?», το οποίο προσέλκυσε περί τους 200 συνέδρους και παράλληλα δημοσιεύθηκε η 2η ετήσια έκθεση του Οργανισμού σχετικά με τον κανονισμό REMIT.